**A J Á N L A T K É R É S**

**Tisztelt Ajánlattevő!**

TiszaSzolg 2004 Kft. (székhely: 3580 Tiszaújváros, Tisza út 2/F.), mint ajánlatkérő (a továbbiakban: ajánlatkérő) ezúton kéri fel ajánlattételre az Ön által képviselt céget, mint Ajánlattevőt (a továbbiakban: ajánlattevő) a jelen ajánlatkérésben nevezett, a **közbeszerzési értékhatárt el nem érő értékű beszerzés során** jelen ajánlatkérésben előírtak szerint és az abban foglalt feltételek figyelembevételével.

Beszerzés megnevezése:

***Nagy teljesítményű fekete-fehér multifunkciós dokumentumkezelő készülék beszerzése és üzembe helyezése,*** ***valamint a beszerzett gép karbantartása, üzemeltetése 48 hónap időtartamra***

**1. Az ajánlatkérő neve, címe, elérhetősége:**

TiszaSzolg 2004 Kft.

3580 Tiszaújváros, Tisza út 2 /F.

Tel.: 49/544-310

**További információk a következő címen szerezhetők be:**

TiszaSzolg 2004 Kft.

3580 Tiszaújváros, Tisza út 2/F.

Kapcsolattartó: Szabó Mihály

Tel.: 70/333-8149

E-mail cím: szabo.mihaly@tszolg.hu

**2. Az ajánlatkérés tárgya:**

***Nagy teljesítményű fekete-fehér multifunkciós dokumentumkezelő készülék beszerzése és üzembe helyezése, valamint a beszerzett gép karbantartása, üzemeltetése 48 hónap időtartamra***

**A műszaki/szakmai dokumentáció rendelkezésre bocsátásának módja:**

A követelményeket az ajánlatkéréssel egyidejűleg rendelkezésre bocsátott 1. számú melléklet tartalmazza.

**3. A megkötendő szerződés meghatározása:**

Adás-vételi és határozott idejű szolgáltatási szerződés „***multifunkciós dokumentumkezelő készülék beszerzése és üzemeltetése, karbantartása***” tárgyában

**4. A szerződés időtartama vagy a teljesítés határideje:**

A készülék beszerzésének és üzembe helyezésének határideje: **2021. október 31.**

A készülék üzemeltetésének, karbantartásának időtartama: **a beüzemeléstől számított 48. hónap utolsó napja**

**5. A teljesítés helye, természetbeni helye:**

TiszaSzolg 2004 Kft. Központi telephely (3580 Tiszaújváros, Tisza út 2/F.)

**6. Az ellenszolgáltatás teljesítésének feltételei:**

Ajánlatkérő a szerződésben meghatározott módon és tartalommal történő teljesítést követően, a teljesítésigazolás szerint kiállított számla alapján, a számla ajánlatkérő részéről történő kézhezvételét követő 15 napon belül az ellenszolgáltatást átutalással teljesíti.

**7. Kizáró okok:**

Nem lehet ajánlattevő az a természetes, jogi személy, vagy jogi személyiséggel nem rendelkező gazdálkodó szervezet[[1]](#footnote-1), aki vagy amely:

1. a szerződéssel érintett szervezettel közszolgálati jogviszonyban, munka-viszonyban áll (továbbiakban: érintett dolgozó/munkatárs),
2. az érintett dolgozó közeli hozzátartozója,
3. az a gazdálkodó szervezet, amelyben az érintett dolgozó, vagy annak közeli hozzátartozója tulajdoni részesedéssel rendelkezik,
4. egy évnél régebben lejárt adó-, vám-, vagy társadalombiztosítási járulékfizetési kötelezettségének nem tett eleget,
5. akinek az önkormányzati adóhatóságnál nyilvántartott adótartozása van,
6. aki ellen csőd-, felszámolási eljárás van folyamatban, aki végelszámolás alatt áll,
7. akinek tevékenységét a cégbíróság felfüggesztette,
8. aki nem szerepel a cégjegyzékben (egyéni vállalkozók nyilvántartásában, ügyvédi jegyzékben),
9. aki nem rendelkezik a tevékenység folytatásához előírt engedéllyel, jogosítvánnyal, illetve szervezeti, kamarai tagsággal,
10. aki korábbi, az önkormányzattal kötött szerződésének teljesítése során súlyos szerződésszegést követett el,
11. akinek az adószámát a Nemzeti Adó- és Vámhivatal felfüggesztette, illetve törölte,
12. aki a jelen eljárást megindító felhívás feladásától visszafelé számított két év során az önkormányzattal, vagy az önkormányzat gazdasági társaságával vagy intézményével kötött szerződésének teljesítése során szerződési kötelezettségét nem teljesítette, amely folytán vele szemben meghiúsulási kötbérigény került érvényesítésre, vagy a teljesítési véghatáridőhöz képest legalább 2 alkalommal 10 napot meghaladó késedelembe esett, amelyek folytán vele szemben késedelmi kötbérigény került érvényesítésre
13. akivel szemben végrehajtás elrendelésére került sor,
14. képviselőjének vagy tagjának a TiszaSzolg 2004 Kft-vel szemben számlatartozása áll fent,
15. aki a kizáró okokkal kapcsolatban valótlanul nyilatkozott.

A megkövetelt igazolási mód:

A kizáró okok fenn nem állásáról az ajánlattevőknek nyilatkoznia kell ajánlatának benyújtásával egyidejűleg az ajánlatkérés mellékletét képező nyomtatványon.

**8. Az ajánlattételi határidő:**

2021. szeptember 30. 1000 óra

**9. Az ajánlat benyújtásának helye, módja:**

TiszaSzolg 2004 Kft.

3580 Tiszaújváros, Tisza út 2/F. Titkárság (206. szoba)

Az ajánlat postai úton, vagy személyesen munkanapokon 8 és 14 óra között, az ajánlattételi határidő lejártának napján 8 és 10. óra között adható le.

Az ajánlatot zárt borítékban, 1 eredeti példányban kell benyújtani. A borítékon fel kell tüntetni a következő szöveget:

* „***Nagy teljesítményű fekete-fehér multifunkciós dokumentumkezelő készülék beszerzése és üzembe helyezése, valamint a beszerzett gép karbantartása, üzemeltetése 48 hónap időtartamra.***” *Az ajánlattételi határidő előtt* (2021. szeptember 30. 10:00 óra) *nem bontható fel!*
* az ajánlattevő nevét és székhelyét,
* „Iktatóban nem bontható fel, azonnal a címzetthez továbbítandó”.

Az ajánlatkérő az ajánlatot akkor tekinti határidőn belül benyújtottnak, ha annak kézhezvétele az ajánlattételi határidő lejártáig megtörténik. A postai küldemények elirányításából, elvesztéséből eredő összes kockázat ajánlattevőt terheli. Ajánlattevő felelőssége, hogy ajánlata megfelelő csomagolásban, formában és időben kerüljön benyújtásra Ajánlatkérő csak az előírt határidőig a megjelölt helyre leadott ajánlatokat tudja értékelni. A határidőn túl érkezett ajánlatok érvénytelenek.

**10. Az ajánlatok felbontásának helye, ideje:**

TiszaSzolg 2004 Kft.

3580 Tiszaújváros, Tisza út 2/F. I. emeleti tárgyaló

Dátum: 2021. szeptember 30. 11:00 óra

**11. Az ajánlatok elbírálásának tervezett időpontja:**

2021. október 1.

**12. Az ajánlatok elbírálásának szempontjai:**

A legalacsonyabb összegű ellenszolgáltatás.

Az ajánlati ár az alábbiak figyelembe vételével kerül meghatározásra:

* dokumentumkezelő készülék vételára és üzembe helyezésének költsége (egyösszegű ár)
* üzemeltetésre, karbantartásra megajánlott havidíj negyvennyolcszorosa (48)
* nyomatdarabszámra megajánlott darabszám hétszázhatvannyolcezerszerese (768.000)

**13. Szerződéskötés időpontja:**

2021. október 06.

**14. Műszaki tartalom:**

Az 1. számú melléklet tartalmazza a követelményeket.

**15. Különleges előírások:**

15.1. Ajánlattevő az ajánlata benyújtásával a beszerezni tervezett dokumentumkezelő készülékre 2 (kettő) év időtartamra teljes körű jótállást vállal.

15.2. Ajánlattevő ajánlata benyújtásával vállalja, hogy a hiba bejelentésétől számított 8 munkaórán belül a helyszínre kiérkezik, és a hiba elhárítását megkezdi.

15.3. Alkalmatlan az Ajánlattevő, ha az eljárás megindításától visszafelé számított három évben nem rendelkezik legalább 1 (egy) darab, legalább a jelen ajánlatkérésben megjelölt darabszámú és hasonló műszaki követelményeknek megfelelő készülék értékesítésére és legalább 1 (egy) év időtartamra megkötött üzemeltetési, karbantartási szerződéssel.

Ajánlattevőnek a szerződés teljesítésére való alkalmasságát a szerződést kötő másik fél által adott igazolással kell igazolnia.

Az igazolásnak tartalmaznia kell a teljesítés idejét és helyét, továbbá nyilatkozni kell arról, hogy a teljesítés az előírásoknak és a szerződésnek megfelelően történt.

**16. Hiánypótlás és helyszíni megtekintés lehetősége:**

Ajánlatkérő a hiánypótlás lehetőségét biztosítja, azonban a hiánypótlás nem eredményezheti az ajánlat elbírálásra kerülő tartalmi elemeinek (ajánlati ár) módosítását.

**17.    Kiegészítő tájékoztatás kérés határideje:** 2021. szeptember 21. 09:00 óra

Az Ajánlattevő az ajánlatkérésben foglaltakkal kapcsolatban írásban kiegészítő (értelmező) tájékoztatást kérhet. Ajánlatkérő a beérkezett kiegészítő tájékoztatás kérésekre vonatkozó válaszát 2021. szeptember 23. 1400 óráig Ajánlattevő részére megküldi.

**18. Egyéb információk:**

18.1 Az ajánlattétel megtörténtével Ajánlattevő hozzájárul neve, székhelye, ajánlati ára és az eljárás lefolytatása során értékelésre kerülő egyéb szempontok nyilvánosságra hozatalához.

18.2 Ajánlatkérő felhívja Ajánlattevő figyelmét arra, hogy Tiszaújváros Város Önkormányzata, Polgármesteri Hivatala, önkormányzati intézményei és önkormányzati tulajdonú gazdasági társaságai minden olyan tiszaújvárosi gazdasági tevékenységet folytató vállalkozás visszterhes szerződésének (kivéve a közbeszerzési törvény szerint, valamint Tiszaújváros Város Önkormányzata, Polgármesteri Hivatala, önkormányzati intézményei és önkormányzati tulajdonú gazdasági társaságai egymás között megkötésre kerülő szerződéseit) a megkötésére, amelyek esetén a fentebb felsorolt szervezetek fizetési kötelezettsége a bruttó 200.000 Ft összeget eléri, vagy azt meghaladja, csak az alábbi feltételek megléte esetén kerülhet sor. Ezen feltételekről a másik szerződő felet szerződéskötés előtt tájékoztatni szükséges.

- A szerződés mellékletét képezi a határozat 1. melléklete szerinti nyilatkozat.

- A szerződés egy pontjában rögzítésre kerül az alábbi feltétel:

„A …… (szerződő fél) hozzájárul, hogy az önkormányzat Polgármesteri Hivatala/intézménye/gazdasági társasága (a megfelelő alkalmazandó) a szerződés mellékletét képező, a lejárt határidejű tartozásokra vonatkozó nyilatkozat valódiságát ellenőrizze. Amennyiben nyilatkozatot tevő félnek jelen szerződés pénzügyi teljesítése előtt a nyilatkozaton meghatározott szervezetek felé lejárt határidejű tartozása, adófizetési és bevallási kötelezettsége van és azt a számlán szereplő (számla hiányában a szerződésben meghatározott) fizetési határidő időpontjáig nem rendezi, hozzájárul a tartozás összegének az önkormányzat adóhatósága, Polgármesteri Hivatala, intézményei és saját tulajdonú gazdasági társaságai felé a legkorábbi esedékességű, azonos esedékesség esetén arányosan történő kompenzálásához, illetve beszámításához.”

Tiszaújvárosi gazdasági tevékenységet folytató vállalkozásnak kell tekinteni azt, amely székhellyel, vagy telephellyel rendelkezik Tiszaújvárosban, vagy ideiglenes gazdasági tevékenységet folytat.

A tartozásmentességre vonatkozóan az ajánlattevőknek jelen ajánlatkérés mellékletét képező nyomtatványon kell nyilatkoznia, amely majd a megkötendő szerződés részét fogja képezni.

18.3 Ajánlattevőnek árajánlatát az alábbi részletezettséggel kell megadnia

* készülék beszerzés és üzembe helyezés: „**Ft + ÁFA**”
* üzemeltetés, karbantartás
	+ fix összegű havi átalányárként, „**Ft/hó + ÁFA**” és
	+ nyomatdarabszámként „**Ft/db + ÁFA**” formátumban

A díjkalkulációnál figyelembe veendő nyomatszám: 15.000 – 17.000 db/hónap, melyből közel 15.000 db nyomtatása 3-4 nap alatt történik. A megadott ár magában foglalja a szerződésszerű teljesítéshez, a szakszerű és komplett megvalósításához szükséges valamennyi költséget és mindennemű egyéb kiadást (pl. kiszállítás, kiszállás díja, kopó alkatrészek cseréje, kellékanyagok automatikus biztosítása, távfelügyeleti rendszer üzemeltetése). Ajánlattevő a fentieken túl egyéb jogcímen költségtérítésre nem jogosult.

18.4 Ajánlatkérő fenntartja az ajánlatkérés eredménytelenné nyilvánításának jogát. Ajánlatkérőt nem terheli szerződéskötési kötelezettség.

18.5 Felhívom a Tisztelt Ajánlattevők figyelmét, hogy részletes árajánlatukat az Ajánlatkérő által rendelkezésre bocsátott adatok alapján értelemszerűen tegyék meg.

18.6 A TiszaSzolg 2004 Kft. fenntartja a jogot, hogy a beérkezett ajánlatok elbírálása során, az érvényes ajánlatot benyújtó vállalkozókkal tárgyalást kezdeményezzen. A tárgyalások célja, hogy a TiszaSzolg 2004 Kft. a legkedvezőbb feltételekkel köthessen szerződést.

18.7 Ajánlatkérő felhívja a Tisztelt Ajánlattevők figyelmét, hogy jelen ajánlatkérés, valamint az eljárás eredményéről készült tájékoztatás Tiszaújváros Város Önkormányzatának honlapján (tiszaujvaros.hu) kerül közzétételre.

18.8. Az ajánlatkérés 7. g), h), k) és m) pontjában meghatározott kizáró okok fennállását az Ajánlatkérő az állami adóhatóság nyilvántartásából történő közvetlen lekérdezéssel, illetve elektronikus adatbázisokba történő betekintéssel ellenőrzi.

18.9 Az ajánlatkérés 7. o) pontjában foglaltak fennállását Ajánlatkérő egy évre visszamenőleg ellenőrzi.

Felhívom szíves figyelmét a jelen ajánlatkérésben foglalt előírások és feltételek alapos áttekintésére és kérem, hogy ajánlatát a leírtak figyelembevételével tegye meg.

Tiszaújváros, 2021. szeptember 15.

Tisztelettel:

 \_\_\_\_\_\_\_\_\_\_\_\_\_\_\_\_\_

 TiszaSzolg 2004 Kft.

 Kósa-Tóth Zoltán ügyvezető

Mellékletek:

1. követelmények
2. Nyilatkozat kizáró okok hatálya alá nem tartozásról
3. Tartozásmentességre vonatkozó nyilatkozat
4. Ajánlattételi lap
1. Gazdálkodó szervezet alatt a polgári perrendtartásról szóló 2016. évi CXXX. törvény 7. § (1) bekezdés 6. pontjában meghatározott fogalmat kell érteni [↑](#footnote-ref-1)